«Անընդունելի եմ համարում նման անտարբերությունը կամ կողմնակալ վերաբերմունքը մարզիչների նկատմամբ։ Սկզբում ,երբ ֆեդերացիայի անդամ չհանդիսացող երկու մարզիչ բողոքում էին,որոնցից մեկը հեռացվել է ֆեդերացիայից ոչ պատշաճ վարքագիծ դրսևորելու համար ( նա հարվածել է աղջիկ բռնցքամարտիկի) ,մյուսին ազատել է ֆեդերացիան խառնակչություններ հրահելու և մյուս մարզիչների համար անբարենպաստ պայմաններ ստեղծելու համար,նրանց ընդունում են սպորտի նախարարի ,ՀԱՕԿ-ի նախագահի և քարտուղարի գլխավորությամբ և մեծ Շոու են սարքում այդ ամենից։Իսկ երբ բռնցքամարտի աշխարհի 40-ից ավելի ներկայացուցիչ ուղղակի ցանկություն է հայտնում նախարարի հետ հանդիպել և արտահայտել իրենց տեսակետը և ներկայացնել իրենց դժգոհությունը տեղի ունեցող Շոու-ի վերաբերյալ,նրանց չէին ընդունում։ Այս ամենը փաստում է,որ տեղի ունեցող արհեստածին գործողությունները անձնավորված են Օլիմպիական կոմիտեի, սպորտի և երիտասարդության հարցերի նախարարության կողմից։ Հիմա ես գտնվում եմ Բուդապեշտում,որտեղ անցկացվում է երիտասարդների աշխարհի առաջնությունը,միևնույն ժամանակ այսօր Եվրոպական կոնֆեդերացիայի գործադիր կոմիտեի նիստն է։ Ի պատասխան Սպորտի և երիտասարդության հարցերի նախարարության կողմից ԱԻԲԱ գրած բողոքին,վստահեցնում եմ Ձեզ,որ ոչ ԱԻԲԱ-ի ,ոչ Եվրոպական կոնֆեդերացիայի կողմից չկա ոչ մի առարկություն,դիտողություն ՀՀ բռնցքամարտի ֆեդերացիայի նախագահի ընտրությունների հետ կապված, ինչի մասին գրավոր կփաստի միջազգային կառույցը»։